
DR.31.3.2003 75 
 

Dato’ Seri Haji Abdul Hadi bin Haji Awang:  Yang penting Tuan Yang di-Pertua, 
ialah perubahan sikap.  Kalau kita membelanjakan duit yang banyak, sikap tidak berubah 
maka kita tidak dapat menjalinkan perpaduan dalam erti kata yang sebenar.  Di antaranya 
ialah Kementerian Pendidikan sebagai contoh….. 

Datuk Haji Mohd. Ali bin Haji Hassan:  [Bangun] 

Timbalan Yang di-Pertua [Datuk Lim Si Cheng]:  Yang Berhormat bagi Tebrau 
bangun. 

Dato’ Seri Haji Abdul Hadi bin Haji Awang:  Nanti sekejap. 

Timbalan Yang di-Pertua [Datuk Lim Si Cheng]:  Sekejap.  Nanti. 

Dato’ Seri Haji Abdul Hadi bin Haji Awang:  Kementerian Pendidikan sebagai 
contoh.  Tindakan terhadap pelajar-pelajar yang dikatakan tidak menyokong kerajaan, 
dipotong biasiswa, dihentikan pinjaman kerana menyokong parti pembangkang.  Dalam 
masa yang sama ditubuhkan Kelab UMNO di luar-luar negara, dalam masa yang sama 
mengempen pelajar-pelajar di pusat-pusat pengajian untuk menyertai UMNO.  Di mana 
letaknya demokrasi, menyuburkan demokrasi? 

Akta-akta Universiti yang mengongkong kalangan akademi, yang mengongkong 
pelajar masih berlaku, membendung fikiran mereka, tidak menggalakkan perkembangan 
ilmu.  Bahkan berlaku keadaan yang tidak menentu dalam membina sekolah baru sebagai 
contoh.  Di Terengganu saya pun tidak faham bagaimana tidak boleh diadakan 
penyelarasan di antara Jabatan Pendidikan yang melaksanakan program bina sekolah 
baru, diserah kepada kontraktor untuk memilih kawasan ikut suka kontraktor.  Sehingga ada 
projek yang menimbus saliran-saliran air, pada hal sudah ada saliran air itu, ditimbusnya 
kerana kontraktor mengejar hendak dapat projek, hendak selesaikan projek.  Tidak ada 
penyelarasan.   

Ini sebagai contoh dan banyak lagi contoh-contoh yang lain.  Kadang-kadang kita 
terlalu mengejar, mendapat keuntungan tanpa perhitungan, ini akan menjahanamkan 
segala perancangan.  Dan, kita melihat masih berlaku sebagai contoh, kita tidak 
menghidupkan rakyat dengan minda yang terbuka yang boleh menjejaskan kefahaman 
yang betul, kita menimbulkan masalah, media Barat tidak adil dalam memberi maklumat 
apa yang berlaku di Teluk sekarang.   

TV-TV kita menyiarkan kenyataan-kenyataan itu, tetapi kita tidak membuat 
perubahan di negara kita sendiri.  Di mana maklumat-maklumat sebelah pihak masih 
menghentam sebelah pihak, tidak ada peluang bagi pembangkang untuk menjawab, dan 
kita tidak diberi peluang untuk melaksanakan media-media dengan cara yang dibenarkan 
oleh kerajaan.  Akhbar Harakah sebagai contoh, daripada dua kali seminggu bila terlalu 
laris, maka diberi kebenaran kepada dua minggu sekali.  Hendak disempitkan fikiran, ini 
sebagai contoh.   

Dan terdapat berita-berita yang mengelirukan, tergamak mengelirukan kenyataan 
yang dibuat oleh Penyimpan Mohor Raja-Raja Melayu yang berkait dengan SAR sebagai 
contoh, seolah-olah Majlis Raja-Raja sudah bersetuju, sudah perkenan dengan  segala 
keputusan.  Terpaksa membuat kenyataan yang kedua, ini menandakan kita tidak cermat.  
Di dalam memberi kebebasan pemerintahan dan mengolah pemberitaan kepada rakyat, 
menyebabkan rakyat mendapat maklumat-maklumat yang tidak jelas, yang tidak betul, yang 
boleh mengelirukan.  Kerajaan sendiri yang mengelirukan.   

Begitu juga sebagai contoh.  Tidak ada makna kita menyediakan peruntukan 
kepada BPR di bawah Jabatan Perdana Menteri sebagai contoh, pada hal tidak boleh 
menangani masalah rasuah, masalah penyelewengan.  Masalah PERWAJA masih tidak 
selesai bertahun-tahun [Disorak] dengan pelbagai alasan, bukan alasan kerana Jepun tidak 
beri kerjasama, satu itu sahaja, banyak lagi alasan-alasan yang lain dan di sana ada 
perkara-perkara yang tersirat.  Sebagai contoh, kita di Terengganu hendak mendedahkan 
penyelewengan yang berlaku di masa kerajaan yang lalu oleh badan Hisbah yang kita 
tubuhkan.  Insya-Allah akan memberi kerjasama kepada BPR.   

  



Dato' Seri Haji Abdul Hadi bin Haji Awang: Yang penting Tuan Yang di-Pertua, ialah perubahan sikap. Kalau kita membelanjakan duit yang banyak, sikap tidak berubah maka kita tidak dapat menjalinkan perpaduan dalam erti kata yang sebenar. Di antaranya ialah Kementerian Pendidikan sebagai contoh..... Datuk Haji Mohd. Ali bin Haji Hassan: [Bangun]. Timbalan Yang di-Pertua [Datuk Lim Si Cheng]: Yang Berhormat bagi Tebrau bangun. Dato' Seri Haji Abdul Hadi bin Haji Awang: Nanti sekejap. Timbalan Yang di-Pertua [Datuk Lim Si Cheng]: Sekejap. Nanti. Dato' Seri Haji Abdul Hadi bin Haji Awang: Kementerian Pendidikan sebagai contoh. Tindakan terhadap pelajar-pelajar yang dikatakan tidak menyokong kerajaan, dipotong biasiswa, dihentikan pinjaman kerana menyokong parti pembangkang. Dalam masa yang sama ditubuhkan Kelab UMNO di luar-luar negara, dalam masa yang sama mengempen pelajar-pelajar di pusat-pusat pengajian untuk menyertai UMNO. Di mana letaknya demokrasi, menyuburkan demokrasi?. Akta-akta Universiti yang mengongkong kalangan akademi, yang mengongkong pelajar masih berlaku, membendung fikiran mereka, tidak menggalakkan perkembangan ilmu. Bahkan berlaku keadaan yang tidak menentu dalam membina sekolah baru sebagai contoh. Di Terengganu saya pun tidak faham bagaimana tidak boleh diadakan penyelarasan di antara Jabatan Pendidikan yang melaksanakan program bina sekolah baru, diserah kepada kontraktor untuk memilih kawasan ikut suka kontraktor. Sehingga ada projek yang menimbus saliran-saliran air, pada hal sudah ada saliran air itu, ditimbusnya kerana kontraktor mengejar hendak dapat projek, hendak selesaikan projek. Tidak ada penyelarasan. Ini sebagai contoh dan banyak lagi contoh-contoh yang lain. Kadang-kadang kita terlalu mengejar, mendapat keuntungan tanpa perhitungan, ini akan menjahanamkan segala perancangan. Dan, kita melihat masih berlaku sebagai contoh, kita tidak menghidupkan rakyat dengan minda yang terbuka yang boleh menjejaskan kefahaman yang betul, kita menimbulkan masalah, media Barat tidak adil dalam memberi maklumat apa yang berlaku di Teluk sekarang. TV-TV kita menyiarkan kenyataan-kenyataan itu, tetapi kita tidak membuat perubahan di negara kita sendiri. Di mana maklumat-maklumat sebelah pihak masih menghentam sebelah pihak, tidak ada peluang bagi pembangkang untuk menjawab, dan kita tidak diberi peluang untuk melaksanakan media-media dengan cara yang dibenarkan oleh kerajaan. Akhbar Harakah sebagai contoh, daripada dua kali seminggu bila terlalu laris, maka diberi kebenaran kepada dua minggu sekali. Hendak disempitkan fikiran, ini sebagai contoh. Dan terdapat berita-berita yang mengelirukan, tergamak mengelirukan kenyataan yang dibuat oleh Penyimpan Mohor Raja-Raja Melayu yang berkait dengan SAR sebagai contoh, seolah-olah Majlis Raja-Raja sudah bersetuju, sudah perkenan dengan segala keputusan. Terpaksa membuat kenyataan yang kedua, ini menandakan kita tidak cermat. Di dalam memberi kebebasan pemerintahan dan mengolah pemberitaan kepada rakyat, menyebabkan rakyat mendapat maklumat-maklumat yang tidak jelas, yang tidak betul, yang boleh mengelirukan. Kerajaan sendiri yang mengelirukan. Begitu juga sebagai contoh. Tidak ada makna kita menyediakan peruntukan kepada BPR di bawah Jabatan Perdana Menteri sebagai contoh, pada hal tidak boleh menangani masalah rasuah, masalah penyelewengan. Masalah PERWAJA masih tidak selesai bertahun-tahun [Disorak] dengan pelbagai alasan, bukan alasan kerana Jepun tidak beri kerjasama, satu itu sahaja, banyak lagi alasan-alasan yang lain dan di sana ada perkara-perkara yang tersirat. Sebagai contoh, kita di Terengganu hendak mendedahkan penyelewengan yang berlaku di masa kerajaan yang lalu oleh badan Hisbah yang kita tubuhkan. Insya-Allah akan memberi kerjasama kepada BPR.